OBRAZAC 2

# Obvezni sadržaj komunikacijskog plana o održivom gospodarenju otpadom jedinice/a lokalne samouprave

Prijavitelj je u sklopu komunikacijskog plana o održivom gospodarenju otpadom jedinice/a lokalne samouprave obvezan prikazati najmanje sljedeće:

* Kratku ocjenu sadašnjeg stanja vezano uz informiranost i obrazovanost građana na području JLS/obuhvata projekta o održivom gospodarenju otpadom;
* Općenita razina informiranosti i obrazovanosti građana na području gradova Knina i Vrgorca te općina Pirovac, Biskupija, Tribunj i Kijevo je niska i nezadovoljavajuća. Aktivnosti koje su dosad provođene uglavnom se odnose na sporadične edukativno-informativne aktivnosti koje su ili bile vezane za specifičnu problematiku (npr. obrazlaganje uvođenja više komunalne naknade) ili su provodile udruge civilnog sektora u sklopu EU projekata. Sustavnog i kontinuiranog educiranja građana nije bilo, odnosno aktivnosti informiranja koje su provodile različite udruge uglavnom su se odnosile na radionice i predavanja

na koja se pozivalo sredstvima masovnog oglašavanja (plakati, sporadični oglasi na radiju). Zbog ograničenosti budžeta, nije se gradio komunikacijski pristup prilagođen svim ciljnim skupinama niti je postojala kontinuirana aktivnost informiranja i obrazovanja kao ni mjerenja i evaluacije provedenih aktivnosti.

* Trenutno Prijavitelj ni Sunositelji aktivnosti nemaju usvojen Plan gospodarenja otpadom, odnosno u spomenutim jedinicama lokalne samouprave u tijeku je ili javna rasprava Nacrtu Plana gospodarenja otpadom ili je završen javni uvid i planovi gospodarenja su u proceduri usvajanja.
* Bitno je napomenuti kako potrebe prikupljanja otpada grada Knina te općina Biskupija i Kijevo zadovoljava Čistoća i zelenilo d.o.o. (Knin), Gradska čistoća i usluge d.o.o. za Vrgorac, Leć d.o.o. za Tribunj te Vrilo d.o.o. za Vodice. U nastavku slijedi kratak opis informiranosti građana po jedinicama lokalne samouprave:
	+ KNIN: U Gradu Kninu već se nekoliko godina provodi edukacija javnosti po pitanju unaprjeđenja sustava odvojenog prikupljanja otpada. Izobrazno

– informativne aktivnosti provodi tvrtka Čistoća i zelenilo d.o.o., a Grad se uključuje na način da sve dostupne materijale objavljuje na svojoj web stranici te oglasnim pločama. Uz navedeno, izobrazno – informativne aktivnosti provode se i putem lokalnog radija, letaka, plakata, oglasnih ploča i web stranica. Značajan doprinos provođenju izobrazno – informativnih aktivnosti na području Grada Knina ima i Ekološka udruga „Krka“ koja djeluje na tom području. Grad Knin je nedavno uveo web platoformu *E-komunalni redar* putem koje građani mogu prijaviti svaki oblik komunalnog nereda. Aplikacija ima dosta dobar odaziv korištenja građana i predstavlja prvi organizirani korak interakcije između Grada Knina i građana po pitanju odvajanja otpada.

* + VRGORAC: Dosadašnje informiranje o održivom gospodarenju otpadom se provodilo slanjem letaka uz račune, ukupno 2500 kom letaka poslanih u listopadu 2017. godine, kroz dvije radijske emisije, te preko Facebook stranice gradonačelnika putem koje se informiralo o nabavi kontejnera za odvojeno prikupljanje otpada.
	+ PIROVAC: Općina Pirovac je u suradnji s komunalnim poduzećem Vrilo d.o.o. u prethodnim godinama održala jednu radionicu o gospodarenju otpadom koja je bila vezana isključivo za kompostiranje i upotrebu kompostera, a raspravljalo se i o recikliranju u domaćinstvu te uspostavi cjelovitog

sustava gospodarenja otpadom. Po odazivu na radionicu je ustanovljeno da postoji zainteresiranost mještana. Nadalje, uz mjesečne račune se nisu slali informativni letci, a građani su uz račune dobivali isključivo informacije o terminima odvoza otpada.

* + BISKUPIJA: Informiranje građana se odvijalo putem individualnog prenošenja informacija od strane općinskih vijećnika i članova mjesnih odbora, na inicijativu rukovodilaca Komunalnog društva Biskupija.
	+ TRIBUNJ: Prilikom nabave spremnika za prikupljanje korisnog otpada Leć d.o.o. je tiskao letke „Odvojeno sakupljanje otpada“ te brošure „Upute za odvojeno sakupljanje otpada“. Leć d.o.o je letke dostavio korisnicima poštom na njihove adrese prije podjele spremnika kako bi se korisnici na vrijeme informirali o načinu odvajanja otpada na kućnom pragu. Brošura „Upute za odvojeno sakupljanje otpada“ je podijeljena mještanima uz spremnike za odvojeno prikupljanje korisnog otpada, a dostupna je i na njihovoj internetskoj stranici. Uputa sadržava način odvajanja korisnog otpada, termine

odvoza komunalnog, korisnog i glomaznog otpada, te objašnjenje cilja koji se postiže uvođenjem odvojenog sakupljanja otpada. Edukacija u vidu radionica i javne rasprave nije bila napravljena, a što bi mnogo više pomoglo u shvaćanju o odvajanju otpada.

* + KIJEVO: Informiranje građana se odvijalo putem sporadičnih radijskih emisija i tiskovnih medija te individualnog prenošenja obavijesti zbog većeg broja starije populacije u ovoj općini. U tijeku je izrada Plana gospodarenja otpadom Općine Kijevo za razdoblje 2017-2022.
* Usklađenost komunikacijskog plana o održivom gospodarenju otpadom s Programom izobrazno-informativnih aktivnosti o održivom gospodarenju otpadom;
	+ Komunikacijski plan za projekt EKO Regija (K-V-P-B-T-K) za svrhu ima informiranost svih građana na području Knina, Kijeva, Tribunja, Vrgorca, Biskupije i Pirovca. Ovaj komunikacijski plan prepoznaje važnost provođenja Specifičnog cilja 6i1-Smanjena količina otpada koji se odlaže na odlagalište (OPKK 2014.-2020.) te ciljeve određene Planom gospodarenja otpadom Republike Hrvatske 2017.-2022. godine (1.1. Smanjenje ukupne količine komunalnog otpada za 5%; 1.2. Odvojeno prikupiti 60%mase proizvedenog komunalnog otpada; 1.3. Odvojeno prikupiti 40% mase

proizvedenog otpada koji je sastavni dio komunalnog otpada; 1.4. Odložiti na odlagališta manje od 25% mase proizvedenog komunalnog otpada )

* + Komunikacijskim aktivnostima, prilagođenima svakoj ciljnoj skupni se nastoji:
		1. građanima približiti koncept kružnog gospodarstva,
		2. osvijestiti važnost uloge građana u postizanju kružnog gospodarstva
		3. motivirati građani da smanje proizvodnju otpada u svom kućanstvu, da odvojeno prikupljaju onaj otpad koji proizvedu, da oporabljuju i da kompostiraju putem konkretnih primjera (npr. prikaz u infografikama o tome koliko se energije uštedjelo/smanjili troškovi kumulativnim odvajanjem komunalnog otpada; prikaz projekcije financijskih ušteda koja nastaje ponovnom oporabom otpada ili kupnjom „eco-friendly“ proizvoda), savjeta (npr. ilustrativni prikaz kako se može napraviti komposter kod kuće i kako ga koristiti, kako koristiti ostatke komunalnog otpada poput papira i kartona u kreativno-umjetničke svrhe, itd.) i informacija (npr. pružanje informacija o najbližim zelenim otocima; upućivanje na linije zelenog telefona, pružanje mogućnost praćenja postotka recikliranja otpada kroz izvjesni vremenski period, pružanje mogućnosti građanima da prijave ilegalna odlagališta otpada i sl.)
* Ciljeve koji se žele postići provedbom izobrazno-informativnih aktivnosti o održivom gospodarenju otpadom na području JLS/obuhvata projekta; Ciljevi komunikacijskog plana projekta EKO Regija su:
	+ Svi građani informirani o održivom gospodarenju otpadom te specifičnim ciljevima Programa izobrazno-informativnih aktivnosti
	+ Podignuta razina osviještenosti građana o održivom gospodarenju otpadom

Aktivnosti komunikacijskog plana usmjerene su na sva četiri cilja definirana Programom izobrazno-informativnih aktivnosti o održivom gospodarenju otpadom, s naglaskom na:

# Sprječavanje nastanka otpada:

* 1. *Osvijestiti građane Knina, Vrgorca, Pirovca, Biskupije, Tribunja i Kijeva da je prvi i napoželjniji način postupanja s otpadom smanjenje količine otpada kojeg svakodnevno proizvodimo jer tako možemo smanjiti i njegov štetan utjecaj na okoliš, ali i uštedjeti.*

# Odvojeno prikupljanje komunalnog otpada:

* 1. *Izgraditi svijest građana Knina, Vrgorca, Pirova, Biskupije, Tribunja i Kijeva da je odvojeno prikupljanje otpada ključni korak koji omogućuje recikliranje otpada i da je recikliranje preduvjet za kružno gospodarstvo*
	2. *Informirati i educirati građane Knina, Vrgorca, Pirovca, Biskupije, Tribunja i Kijeva o njihovoj ulozi u postizanju ciljeva odvojenog prikupljanja otpada i povećanja udjela ponovne uporabe i recikliranja papira, metala, plastike i stakla iz kućanstava*
	3. *Informirati i educirati građane Knina, Vrgorca, Pirova, Biskupije, Tribunja i Kijeva o znakovma na ambalaži i proizvodima vezano uz recikliranje*
	4. *Kontinuirano informirati i educirati djecu o važnosti odvajanja otpada o kao temeljnog preduvjeta za postizanje visokih stopa recikliranja komunalnog otpada*
	5. *Motivirati građane na odvojeno prikupljanje pojedinih vrsta komunalnog otpada s ciljem postizanja visokih stopa recikliranja i kvalitete materijala za recikliranje*

# Kućno kompostiranje:

* 1. *Informirati i educirati građane Knina, Vrgorca, Pirovca, Biskupije, Tribunja i Kijeva o tome što je kompostiranje, kako se i od čega može napraviti kompost te gdje i kako upotrijebiti kompost*
	2. *Motivirati građane Knina, Vrgorca, Pirovca, Biskupije, Tribunja i Kijeva na kućno kompostiranje s ciljem smanjenja količine proizvedenog komunalnog otpada.*
	3. *Osvijestiti građane o njihovoj ulozi u sprječavanju nastanka otpada iz hrane i smanjivanju otpada iz kuhinje koje se odlaže na odlagalištima otpada.*

# Ponovna uporaba predmeta

* 1. *Osvijestiti građane Knina, Vrgorca, Pirovca, Biskupije, Tribunja i Kijeva o važnosti ponovnog korištenja i mogućnosti popravljanja predmeta za produljivanje životnog vijeka proizvoda radi smanjenja nastanka otpada*
	2. *Kontinuirano informirati i educirati djecu i mlade o trendu sve kraćeg ciklusa i korištenja proizvoda i potrebi usvajanja navika za odgovornu potrošnju i korištenje predmeta.*
* Ciljane skupine i područje obuhvata projekta;

Obuhvat projekta odnosi se na teritorijalno-administrativno područje gradova Knin i Vrgorac te općine Tribunj, Pirovac, Biskupija i Kijevo, a ciljne skupine na koje se odnose projektne aktivnosti su:

|  |  |
| --- | --- |
| Ciljna skupina | Broj pripadnika ciljane skupine |
|  | **Knin** | **Vrgorac** | **Pirovac** | **Biskupija** | **Tribunj** | **Kijevo** | **UKUPNO** |
| **Svi građani (broj stanovnika)** | 15.407 | 6.572 | 1.930 | 1.699 | 1.536 | 417 | 27.561 |
| **Broj kućanstava** | 5.258 | 1.972 | 737 | 766 | 584 | 204 | 9.521 |
| **Žene** | 7.779 | 3.245 | 953 | 871 | 778 | 214 | **13.840** |
| **Umirovljenici** | 2.430 | 1.072 | 425 | 716 | 337 | 150 | **5.130** |
| **Djeca do 14** | 2.746 | 1.163 | 243 | 136 | 212 | 34 | **4.534** |
| *Djeca od 0-4* | *713* | *340* | *86* | *53* | *89* | *8* | *1.289* |
| *Djeca od 5-9* | *814* | *347* | *69* | *50* | *59* | *9* | *1.377* |
| *Djeca od 5-14* | *2033* | *823* | *157* | *83* | *123* | *26* | *3.245* |
| *Djeca do 14* | *2.746* | *1.163* | *243* | *136* | *212* | *34* | *4.534* |
| **Turisti\* (broj dolazaka)** | 1.519 | 1.685 | 28.275 | - | 23.003 | - | **54.482** |

***Tablica 1.*** *Broj pripadnika ciljanih skupina na području obuhvata projekta; Izvor: Popis stanovništva 2011. godine Državnog zavoda za statistiku i \*Dolasci i noćenja turista 2017. godine*

Osim navedenih ciljnih skupina, projekt će uključiti i **edukatore** u vrtićima i školama kojima će se predstaviti edukativni moduli za predškolsku djecu uz korištenje didaktičkih igračaka te uspostavu radionica za djecu školske dobi. Još jedna ciljna skupina (koja nije definirana Programom), a na koju projekt ima utjecaj su **zaposlenici** javnih institucija prijavitelja, sunositelja i tvrtki za prikupljanje otpada koji imaju interes u postizanju zadanih ciljeva definiranim lokalnim i nacionalnim planovima gospodarenja otpadom 2017.-2022. godine

* Ključne poruke koje se planiraju prenijeti građanima na području JLS/obuhvata projekta;

|  |  |  |
| --- | --- | --- |
| **Ključne poruke** | **Ciljane skupine** | **Specifični cilj s kojim je povezana ključna poruka** |
| * Najveći udio otpada (31%) nastaje u kućanstvima, stoga je dužnost ukućana (građana) da njime pravilno upravljaju, a institucije će im u tome pomoći i maksimalno olakšati!1
* Otpad nije smeće - Otpad je resurs!
 | Svi građani | * Sprječavanje nastanka otpada
* Odvojeno prikupljanje komunalnog otpada
* Ponovna uporaba predmeta
 |
| * Najveći udio komunalnog otpada (30,9%)2 se odnosi na kuhinjski otpad – smanjimo ga pravilnim prikupljanjem!
* Žene imaju ključnu ulogu u smanjenju otpada – kao osobe koje vode domaćinstvo i kao uzor djeci.
 | Žene | * Odvojeno prikupljanje komunalnog otpada
* Kućno kompostiranje
 |
| * Odvojenim prikupljanjem otpada stvarate bolji svijet za svoje unuke!
* Kompostiranjem se postiže dvostruka korist – štedite novac i pospješujete rast vrtnih kultura
 | Umirovljenici | * Odvojeno prikupljanje komunalnog otpada
* Kućno kompostiranje
 |
| * Očuvajte prirodnu baštinu i ljepote Tribunja, Vrgorca, Pirovca, Knina, Kijeva i Biskupije – odvajajte otpad sukladno pravilima!
* Budite gosti kakve (Tribunj, Vrgorac, Pirovac, Knin, Kijevo i Biskupija) zaslužuje!
 | Turisti | * Sprječavanje nastanka otpada
* Odvojeno prikupljanje komunalnog otpada
 |
| * Ljubav prema zavičaju je ljubav prema okolišu!
* Kako potaknuti mlade da odvajaju otpad u školama i u manjoj mjeri proizvode otpad
 | Edukatori | * Sprječavanje nastanka otpada
* Odvojeno prikupljanje komunalnog otpada
 |
| * Nikad nije prerano odvajati otpad i na taj način potaknuti i starije da pomognu djeci
* Budi kreativan, koristi papir, karton, plastiku za igru i kreativno izražavanje..
 | Djeca (predškolska i školska) | * Sprječavanje nastanka otpada
* Odvojeno prikupljanje komunalnog otpada
* Ponovna uporaba predmeta
 |

***Tablica 2.*** *Prikaz ključnih poruka po ciljnim skupinama i specifičnim ciljevima Programa izobrazno-informativnih aktivnosti o održivom gospodarenju otpadom*

1 Poruke su preuzete iz PGO RH 2017.-2022. np u sklopu kreativne pripreme razradit će se daljnje poruke prema specifičnostima lokalne sredine pojedinog partnera.

2 Prema Planu gospodarenja otpadom Republike Hrvatske za razdoblje 2017. - 2022. godine; <https://narodne-novine.nn.hr/clanci/sluzbeni/2017_01_3_120.html>; pristupljeno 21.04.2018.

* Temeljem Programa, planirane vrste izobrazno-informativnih aktivnosti o održivom gospodarenju otpadom za postizanje definiranih ciljeva i način na koji se iste planiraju provoditi na području JLS/obuhvata projekta;

Planirano je da provedba projekta EKO Regija (K-V-P-B-T-K) traje 18 mjeseci na području gradova Knin i Vrgorac te općina Pirovac, Biskupija i Kijevo. Prijavitelj projekta EKO Regija je Grad Knin i prema Uputama za prijavitelje, spada u JLS iz **druge kategorije** te je prema tome obvezan provesti minimalno 3 obvezne i 2 preporučene aktivnosti. Ipak, zbog potreba Sunositelja aktivnosti, ovim projektom planirano je **provođenje 7 obveznih i 8 preporučenih aktivnosti**. Velika većina aktivnosti će se provoditi u svakoj od JLS, osim općine Biskupija i Kijevo koje neće imati određene aktivnosti jer njeni stanovnici gravitiraju gradu Kninu

– djeca odlaze u škole i vrtiće u Kninu, stoga nema potrebe da se aktivnosti koje se odnose na tu ciljnu skupinu odvijaju u Kijevu i Biskupiji.

Iznimno je bitno za napomenuti kako će svi materijali biti prilagođeni jedinici lokalne samouprave na kojoj se određena aktivnost provodi. Primjerice, leci za odvajanje otpada će komunicirati spomenute ključne poruke, ali s obzirom na kontekst u Kninu, Vrgorcu, Pirovcu, Tribunju, Biskupji i Kijevu.

|  |  |  |  |
| --- | --- | --- | --- |
|  | Izobrazno-informativni aktivnosti koje se planiraju provesti su: | Način provođenja | Ciljne skupine |
|  | **OBVEZNE AKTIVNOSTI** |  |
| *1.* | Leci o sprječavanju nastanka otpada, odgovornom postupanju s otpadom, odvojenom sakupljanu otpada, recikliranju i kompostiranju | Definiranje koncepta i sadržaja, dizajna i grafičke pripreme za tisak uz tisakDigitalna verzija letka bit će pohranjena i na web platformu.Prilaganje letaka uz račune koje izdaju komunalna poduzeća kućanstvima u 3 turnusa | Svi građani ŽeneUmirovljenici |
| *2.* | Vodič (brošure) o sprječavanju nastanka otpada, odgovornom postupanju s otpadom, odvojenom sakupljanju otpada, ponovnoj uporabi predmeta, kompostiranju | Definiranje koncepta i sadržaja, dizajna i grafičke pripreme za tisak uz tisakOrganiziranje događanja za edukatore u sklopu kojeg će se predstaviti projekt EKO Regija, ciljevi i planirani rezultati te dostaviti vodiči i brošure zajedno s uputama o korištenju i prijedlozima prezentiranja na satovima prirode i društva, biologije, razredni sat; ujedno dostupne i u službenim prostorijama gradova i općina.Digitalna verzija vodiča bit će pohranjena i na web platformu. | Djeca (školska) |
| *3.* | Plakati o sprječavanju nastanka otpada, odgovornom postupanju s otpadom, | Definiranje koncepta i sadržaja, dizajna i grafičke pripreme za tisak uz tisak. | Svi građani |

|  |  |  |  |
| --- | --- | --- | --- |
|  | odvojenom sakupljanju otpada, ponovnoj uporabi predmeta, kompostiranju | Dio plakata se: a) postavlja na vanjske javne oglasne površine radi intenzivnije promocije projekta i lakšeg prodora poruke do građana pri početku trajanja projekta; b) postavlja se u službene prostorije gradova/općina te u druge javne ustanove (komunalne tvrtke, vrtiće, škole, umirovljeničke domove, gradske knjižnice u Kninu, Vrgorcu, Pirovcu, Tribunju, Biskupiji i Kijevu) po 2 plakata (svaki plakat pojedinačno komunicira dva od četiri specifična cilja programa). Na taj način želi se očuvati održivost rezultata i konstanta motivacija i podsjetnik građanima za pravilno upravljanje otpadom.Digitalna verzija plakata bit će pohranjena i na web platformu. |  |
| *4.* | Specijalizirane radijske emisije o gospodarenju otpadom | Izrada scenarija emisije i zakup radijskog prostora uz prilagodbu emisije za objavu internetske stranice i društvenih mreža.Specijalizirane emisije o gospodarenju otpadom na lokalnim radijskim postajama u kojima će sudjelovati stručni sugovornici prijavitelja i sunositelja aktivnosti kao i stručnjak za otpad koji će dati širu sliku i potrebi o održivom gospodarenju otpadom:* Radio Knin (Knin, Biskupije i Kijeva)
* Radio Ritam (Tribunj i Pirovac)
* Radio Biokovo (Vrgorac)

U radijskim emisijama će se posebna naglasak staviti i na ulogu žena u odvajanju biootpada u komunalnom otpadu kao i mogućnostima koje umirovljenici imaju prilikom odvajanja otpada i uštede u kućnom budžetu. | Svi građani Umirovljenici Žene |
| *5.* | Specijalizirane TV emisije o gospodarenju otpadom | Izrada scenarija emisije i produkcija te zakup medijskog prostora za emitiranje uz prilagodbu za objavu putem internetske stranice i društvenih mrežaSpecijalizirane emisije o gospodarenju otpadom na lokalnim televizijskim postajama u kojima će sudjelovati predstavnici prijavitelja i sunositelja aktivnosti:* TV Šibenik (Knin, Tribunj, Pirovac, Biskupija, Kijevo)
* Mreža TV (Vrgorac)
 | Svi građani |

|  |  |  |  |
| --- | --- | --- | --- |
| *6.* | Uspostavljanje mrežne stranice o gospodarenju otpadom gradova i općina ili nadogradnja postojeće stranice JLS sadržajima vezano uz održivo gospodarenje otpadom | Oblikovanje i programiranje CMS internetske stranice za samostalno ažuriranje sadržaja, Izrada responzivne internetske stranice koja se prilagođava mobitelima i pametnim telefonimaRiječ je o zajedničkoj web platformi svih partnera o projektu koja je podijeljena pod tabovima (jedan tab = jedan prijavitelj).Na web platformi se:* Komuniciraju informacije o tome kako gdje se nalaze zeleni otoci za odvojeno prikupljenog otpada kao i reciklažna dvorišta
* Pružaju se konkretni savjeti i primjeri o učinkovitom odvajanju otpada na kućnom pragu (kako i koji otpad koristiti za oporabu, kako izraditi komposter, kako odvajati biootpad, prikaz statističkih podataka o gospodarenju otpadom i primjeri dobre prakse)
* Informira se javnost o prevedenim i najavljuju planirane aktivnosti projekta EKO Regija;
* Postavljaju se u elektronskom obliku tiskane publikacije (leci, vodiči, brošure, bojanke i ostale publikacije definirane projektom Eko Regija (K-V-P-B-T-K) za sve građane, umirovljenike, žene i djecu) u visokoj rezoluciji dostupni za preuzimanje od strane zainteresiranih
* Web platforma služi i za potrebe integrirane online promocije i zakupa internetskih medija (banneri i elektronski oglasi će biti poveznicom povezani s web platformom )
 | Svi građani ŽeneUmirovljenici Djeca Edukatori |
| *7.* | Javne i edukacijske tribine na temu održivog gospodarenja otpadom | Obuhvaća pripremu i razradu tema za javnu tribinu; pripremu materijala; pripremu prezentacije; angažiranje stručnjaka za temu održivog gospodarenja otpadom; organizacija tribineRiječ je o organiziranju dvosatnih tribina u Kninu, Vrgorcu, Pirovcu, Biskupiji, Kijevu i Tribunju s prezentacijom prednosti odvajanja otpada i smanjenja proizvodnje nastajanja otpada. Na tribinama bi građani imali priliku artikulirati svoje potrebe, postavljati pitanja o održivom gospodarenju otpadom i dobiti informacije o tome gdje se uopće mogu informirati o održivom gospodarenju otpadom (web platforma i tiskovne publikacije u okviru projekta). Na javnim tribinama će se također po ciljnim skupinama prezentirati mogućnost odvajanja otpada sukladno interesu pojedinih ciljnih skupina (žene – osjećaj dopirnosa, umirovljenici – ušteda u budžetu, djeca - zabava) | Svi građani Umirovljenici Žene |

|  |  |  |
| --- | --- | --- |
|  | **PREPORUČENE AKTIVNOSTI** |  |
| *1.* | Kostimirani igrokazi i predstave za predškolsku djecu na temu održivog gospodarenja otpadom | Izvođenje lutkarskih predstava na temu odvajanja otpada u svim JLS (osim Biskupije i Kijeva) u vrtićima kroz angažman profesionalnih umjetnika koji izvode predstave. | Djeca(predškolska) |
| *2.* | Edukativne bojanke za djecu | Dizajn i grafičko rješenje slikovnice za djecu, priprema za tisak te tisak.Odnosi se na bojanke za predškolsku djecu na temu smanjena otpada, odvajanja otpada, kućnog kompostiranja i ponovne uporabe predmeta koja će se dostaviti vrtićima u Kninu, Tribunju, Pirovcu i Vrgorcu.Digitalna verzija bojanke će biti dostupna na web platformi. | Djeca(predškolska) |
| *3.* | Obilježavanje datuma vezanih uz zaštitu okoliša | Angažman profesionalnih animatora, specijaliziranih tvrtki za organiziranje događanja uz unaprijed definirane teme i plan aktivnosti; promidžba događanja s ciljem informiranja i privlačenja što većeg broja sudionika.Odnosi se na proslavu dana koji ukazuju na potrebu razvoja ekološke svijesti (Dan planeta Zemlje, Dan zaštite okoliša) i koji inkorporiraju serije radionica za djecu, zabavni program, kvizove na temu pravilnog zbrinjavanja otpada i sl. Izvodi se u Kninu, Vrgorcu, Tribunju i Pirovcu na javnim trgovima ili u javnim prostorima (ovisno o vremenskim prilikama). | Djeca (predškolska i školska)Svi građani |
| *4.* | Radionice za djecu | Sadržajna i metodološka priprema radionica s očekivanim ishodima učenjima I pripremom materijalaOdnosi se na četiri edukativne radionice za djecu od 30-40 djece pod vodstvom animatora (Knin 1x, Tribunj 1x Pirovac 1x, Vrgorac 1x) s prethodno definiranim ishodima učenja koji će se razraditi stručnjaci u skladu sa specifičnim potrebama pojedine JLS. Također, razrađene radionice s definiranim ishodima učenja rezultirat će a) izradom edukativnih listića i mape (riječ je o posebno dizajniranim ilustriranim materijalima koje djeca zajedno s voditeljima radionice proučavaju i ispunjavaju). Ovi edukativni listići zajedno s metodološkom pripremom radionica će se: sadržajno prilagoditi potrebama Knina, Vrgorca,Tribunja i Pirovca; proslijediti edukatorima kako bi mogli sami nastaviti održavati ove radionice grupama djece kojima predaju; b) | Djeca (školska)Edukatori (školske djece) |

|  |  |  |  |
| --- | --- | --- | --- |
|  |  | prezentirati radionice s ishodima učenja edukatorima uz dostavu materijala; c) materijali će biti dostupni i u elektronskoj verziji na zajedničkoj mrežnoj stranici |  |
| *5.* | Izobrazno - informativni materijali za predškolsku i školsku djecu o održivom gospodarenju otpadom | Sadržajna i metodološka priprema modula s tematskim cjelinamaOdnosi se na: | Edukatori(predškolske djece) |
|  |  | a) pripremu modula s 4 tematske cjeline:* Kružno gospodarstvo
* Odvajanje otpada u posebne spremnike
* Znakovi/simboli na plastičnim ambalažama
* Recikliranje
 | Djeca(predškolska) |
|  |  | b) nabavu didaktičkih igračaka na temu odvajanja otpada vrtićkim odjeljenjima u Kninu, Vrgorcu, Tribunju i Pirovcu. |  |
|  |  | c) prezentiranje modula edukatorima predškolske djece i dostava didaktičkih igračaka u vrtiće. |  |
| *6.* | Banneri za objavu na internetskim portalima | Copywriting (osmišljavanje prigodnih poruka na oglasima) i dizajniranje identiteta oglasa kao integralnog dijela projekta Eko regija. Dizajn mora pratiti pravila o vidljivosti i promidžbi europskih projekata. Zakup glavnog rotirajućeg bannera na naslovnici u periodu od 10 tjedna ukupno (ne znači nužno da će banner biti postavljen tijekom 10 tjedana u komadu, već da će se prema potrebi zakupljivati na određeni period u svrhu promocije i najave događanja iz Komunikacijskog plana). Zakup se odnosi na zakup banner na kompjuterskoj i mobilnoj verziji internetskih portala Projekcija je rađena na zakupu u ukupnom trajanju od 10 tjedana (70 dana), što je oko 19% ukupnog vremena trajanja projekta Eko Regija. | Svi građani |
| *7.* | Plaćeni oglasi u elektronskim medijima | Osmišljavanje cjelokupnog oglasnog vizualnog identiteta i I-I kampanje, razrada hodograma oglašavanja (plasiranja sponzoriranih članaka) i poruka/tema plaćenih oglasa (sponzoriranih članaka) tijekom provedbe projekta EKO Regija, u skladu s provedbom projektnih aktivnosti, ciljevima i definiranim ciljnim skupinama uKomunikacijskom planu. Prema prijedlogu dizajna oglasa bit će | Svi građani |

|  |  |  |  |
| --- | --- | --- | --- |
|  |  | definiran i dizajnerski okvir za sve ostale tiskane i digitalne materijale projekta.Odnosi se na plasiranje ukupno 15 sponzoriranih članka tijekom provedbe projekta u svrhu najave, praćenja i izvješatvanja o provedi projekta, ali i konstantnom angažmanu i motivaciji građana na održivo gospodarenje otpadom. Sponzorirani članci će se objavljivati u formi testomonijala (npr. edukatora kojima su predstavljeni izobrazni moduli; izobrazno-edukativnih aktivnosti u kojima su sudjelovale škole i vrtići), intervjua (predstavnika JLS o stanju i izazovima o održivom gospodarenju otpadom na specifičnom području obuhvata ), novosti (izrada internetske stranice, najava događaja za obilježavanje datuma vezanih uz okoliš), itd. Svaki plaćeni oglas bit će u skladu s pravilima o vidljivosti i promidžbi europskih projekata. |  |
| *8.* | Letci za strane turiste na ulazima u turističke centre i zajednice s uputama za odgovorno postupanje s otpadom | Priprema sadržaja, prijevod na engleski jezik; priprema vizualnog i grafičkog prikaza; tisak i podjela letaka.Ovaj letak će obuhvaćati informacije o tome koji otpad se ubacuje u koji spremnik, dostupnost zelenih otoka kao i apeliranje na odvajanje otpada i izvan svog domaćinstva. Leci za turiste će biti dostavljeni u TZ Tribunj i TZ Pirovac te TZ Knin. | Turisti |

***Tablica 3.*** *Prikaz informativno-izobraznih aktivnosti i ciljnih skupina obuhvaćenih projektom EKO Regija*

Što se tiče vremenskog plana izvođenja obveznih i preporučenih informativno-izobraznih aktivnosti, njihovo izvođenje je prikazano u Tablici 4. Vremenski slijed izvođenja informativno-izobraznih aktivnosti



***Tablica 4.*** *Vremenski slijed izvođenja informativno-izobraznih aktivnosti*

* Rezultate koji se provedbom projekta očekuju postići u sustavu gospodarenja otpadom te u društvu na području JLS/obuhvata projekta.
* Provedbom projekta EKO Regija se očekuju sljedeći rezultati:
1. Informirani svi građani Knina, Vrgorca, Pirovca, Biskupije, Tribunja i Kijeva o održivom gospodarenju otpadom
	1. Izvor provjere:
		1. Interna evidencija komunalnih tvrtki o poslanim publikacijama
		2. Evidencija poslane pošte
		3. Fotoizvještavanje
2. Održano 15 izobrazno-informativnih aktivnosti na području projektnog obuhvata definiranih u Programom izobrazno-informativnih aktivnosti o održivom gospodarenju otpadom
	1. Izvor provjere:
		1. Ugovori
		2. Računi
		3. Fotoizvještaji
		4. Izrađene publikacije
		5. Osmišljene radionice i izobrazni moduli
		6. Funkcionalna mrežna stranica
		7. Broj provedenih informativno-izobraznih aktivnosti dostavljen u HAOP
* Na razini komunikacijskog plana ostvareni su sljedeći rezultati:
* Leci poslani na sva kućanstva u Kninu, Vrgorcu, Pirovcu, Biskupiji, Tribunju i Kijevu
* Postavljeni plakati na temu 4 specifična cilja Programa u javne prostore grada i potreba Knina, Vrgorca, Pirovca, Biskupije, Tribunja i Kijeva (upravne zgrada, komunalne tvrtke, gradske knjižnice, škole, vrtići)
* Vodiči (brošure) koje obrađuju teme specifičnosti karakteristične za Prijavitelja i Sunositelja aktivnosti dostavljene i školama
* Emitirano 4 specijalizirane radijske emisije u kojem su gostovali stručnjaci na području Knina, Vrgorca, Pirovca, Biskupije, Tribunja i Kijeva
* Emitirano 4 specijalizirane televizijske emisije na lokalnim kanalima na temu održivog gospodarenja otpadom.
* Uspostavljena zajednička mrežna stranica/platforma koja obuhvaća informiranje građana o održivom gospodarenju otpadom i provedbi projekta
* Održano ukupno 6 javnih tribina na temu održivog gospodarenja otpadom u Kninu, Vrgorcu, Pirovcu, Biskupiji, Tribunju i Kijevu
* Izvedene ukupno 4 lutkarske predstave na temu otpada u Kninu, Vrgorcu, Pirovcu i Tribunju.
* Održane 4 radionice za djecu u Kninu, Vrgorcu, Pirovcu i Tribunju.
* Obilježen Dan planeta Zemlje u Kninu, Vrgorcu te Dan zaštite okoliša u Pirovcu i Tribunju kroz ukupno 4 događanja
* Leci za strane turiste dostavljeni u TZ Pirovac, TZ Tribunj i TZ Knin.
* Dostavljene bojanke i didakatičke igračke u vrtiće u Knin, Vrgorac, Pirova i Tribunj.
* Osmišljeni izobrazni moduli za predškolsku djecu
* Osmišljene radionice s definiranim ishodima učenja za školsku djecu
* Zakupljeno ukupno 10 tjedana medijskog prostora na internetskim posrtalima
* Izrađena informativno-izobrazna kampanja i vizualni identitet kampanje (i oglasa)
* Objavljeno 15 plaćenih oglasa ukupnou provedbi projekta EKO Regija.